**Magyardombegyház Község Önkormányzat Képviselő-testületének**

**14/2017(XI.01.) önkormányzati rendelete**

**a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról**

Magyardombegyház község Önkormányzat Képviselő-testülete a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a következőket rendeli el:

1. **§**

Magyardombegyház község közigazgatási területén a reklámok, reklámhordozók és cégérek elhelyezésének, alkalmazásának követelményei, feltételei és tilalma az országos előírásokkal megegyező, kivéve a település szempontjából jelentős valamely eseményről való tájékoztatás érdekében szükséges reklám, reklámhordozó, reklámhordozót tartó berendezés kihelyezése, amely évente összesen 12 naptári hét időszakra bármely települési területen, az országos előírásoktól eltérő módon is megengedett.

2.§.

(1)Településképi bejelentési eljárást kell lefolytatni **reklámok, reklámhordozók és cégérek elhelyezésének** esetében.

(2) A településképi bejelentési eljárás az ügyfél által a 1. melléklet szerint benyújtott bejelentésre indul. A bejelentéshez 2 példány papíralapú tervdokumentációt kell mellékelni, amelyből egy aláírt, bélyegző lenyomattal ellátott példányt a hatósági határozat mellékleteként a bejelentőnek vissza kell adni.

(3) A tervdokumentációnak tartalmaznia kell – a bejelentés tárgyának megfelelően – legalább az alábbi munkarészeket

a) műszaki leírást,

b) közterületet érintő elhelyezés esetén m=1:500 léptékű helyszínrajzot,

c) a reklám berendezés elhelyezési és rögzítési módjának műszaki megoldását,

d) az érintett felület egészét érintő homlokzatot,

e) fotómontázst vagy látványtervet, világító reklámeszköz esetén éjszaki látványtervet is

(4) A tevékenység tudomásul vételéről vagy megtiltásáról szóló döntés kialakítása során az alábbi szempontokat kell figyelembe venni:

a) az építési szabályok teljesítése,

b) településképi összhang,

c) szerkezeti és funkcionális megfelelőség,

d) távlati fejlesztési célok megvalósításának a biztosítása,

e) településképi követelményeknek való megfelelés.

3.§

(1) E rendeletben foglalt településképi követelmények megsértése, a településképi bejelentési eljárás kezdeményezésének elmulasztása, valamint a településképi bejelentési eljárás során meghozott döntésben foglaltak megszegése esetén a polgármester felhívja az ingatlan birtokosa, használója, vagyonkezelője, ezek hiányában tulajdonosa (továbbiakban együtt: ingatlantulajdonos) figyelmét a jogszabálysértésre, és megfelelő határidőt biztosít a jogszabálysértés megszüntetésére.

4. §

 Jelen rendelet 2017. november 1. napján lép hatályba.

Magyardombegyház,2017.október 31.

Dús Ildikó Gácsér Béla

polgármester jegyző

Záradék:

A rendelet kihirdetve 2017. november 1. napján

Gácsér Béla

jegyző

1. melléklet a 14/2017. (X.01.) önkormányzati rendelethez

**TELEPÜLÉSKÉPI BEJELENTÉS**

1. Bejelentő (építtető)

neve: …………………………………………………………………………………………….

címe, szervezet esetén székhelye: ………………………………………………………………

…………………………………………………………………………………………………...

(egyéb elérhetőség: …………………………………………………………………………….)

2. Bejelentem, hogy bejelentéshez kötött reklám, reklámhordozó elhelyezést kívánok folytatni a Magyardombegyház, ………………………………………………………..cím alatti, ……………….. hrsz-ú telken.

3. A folytatni kívánt tevékenység megnevezése:

………………………………………………………………………………………………….………………………………………………………………………………......................................................................................................................................................................................

4. A tevékenység tervezett időtartama: ………………………………………………………….

5. A bejelentéshez mellékelem e rendelet településképi bejelentési eljárásról szóló 2. § (2) bekezdésében előírt tervdokumentációt.

Melléklet: 2 pld. tervdokumentáció

Kérelem benyújtása papíralapon:

-Személyesen / postai úton: Magyardombegyház Község Önkormányzat (5838,Magyardombegyház, Nagy u. 61.)

Magyardombegyház, ………………………………………

………………………………………

aláírás